Source: https://ispis.sk/judikatura/KSKE/3CoE165/2011
Timestamp: 2020-03-31 19:15:29+00:00

Document:
KSKE 3 CoE 165/2011 - iSpis
iSpis Judikatúra – KSKE 3 CoE 165/2011
KS v Košiciach, dátum 29.04.2012, sp.zn. KSKE 3 CoE 165/2011
Súd: Krajský súd Košice Spisová značka: 3CoE/165/2011 Identifikačné číslo súdneho spisu: 7011898883 Dátum vydania rozhodnutia: 30. 04. 2012 Meno a priezvisko sudcu, VSÚ: JUDr. Eva Feťková ECLI: ECLI:SK:KSKE:2012:7011898883.1
Uznesenie Krajský súd v Košiciach v exekučnej veci oprávneného U.-X. Q.. Q..J..H.., Q. Q. Z. R.. P. Č.. X, A., D.: XX XXX XXX proti povinnému L. C. V. Q..J..H.., Q. Q. Z. R.. N. Č.. X, A., D.: XX XXX XXX, pre vymoženie 760,88 eur s prísl. v konaní vedenom pred súdnou exekútorkou JUDr. Vierou Uhríkovou, Exekútorský úrad so sídlom v Košiciach, ul. Letná č. 40, o odvolaní súdnej exekútorky proti uzneseniu Okresného súdu Košice II z 17. marca 2011, č.k. 34Er 1217/2003-12 takto
O d m i e t a odvolanie súdnej exekútorky JUDr. Viery Uhríkovej.
Okresný súd Košice II (ďalej len súd prvého stupňa ) uznesením z 17. marca 2011, č.k. 34Er 1217/03-12 (ďalej len uznesenie ) exekúciu vyhlásil za neprípustnú, exekúciu zastavil a náhradu trov exekúcie súdnej exekútorke nepriznal.
Proti uzneseniu podala súdna exekútorka odvolanie, ktorá namietala nepriznanie trov exekúcie súdom prvého stupňa a žiadala zaviazať oprávneného na náhradu trov exekúcie vo výške 45,00 eur.
Krajský súd ako súd odvolací pred prejednaním odvolania súdnej exekútorky skúmal, či sú splnené podmienky prípustnosti odvolacieho konania. Jednou z objektívnych podmienok odvolacieho konania je, že odvolanie bolo podané včas.
Z doručenky pripojenej k prvopisu napadnutého uznesenia (č.l. 12 spisu) vyplýva, že uznesenie bolo doručené súdnej exekútorke do vlastných rúk 8. apríla 2011. Prvý deň lehoty na podanie odvolania tak bol 9. apríla 2011 a posledný deň 15 -dňovej lehoty mal pripadnúť na deň 23.apríla 2011, ktorý bol sobotou a teda posledným dňom na podanie odvolania bol najbližší pracovný deň 26. apríla 2011, utorok.
Súdna exekútorka podala odvolanie na pošte až dňa 28. apríla 2011, čo vyplýva z odtlačku okrúhlej pečiatky podacej pošty na č.l. 17 spisu.
Odvolací súd konštatuje, že súdna exekútorka podala odvolanie po uplynutí 15-dňovej lehoty na podanie odvolania, preto jej odvolanie odmietol ako oneskorene podané podľa § 218 ods. 1 písm. a/ O.s.p..
O trovách odvolacieho konania bolo rozhodnuté podľa § 142 ods. 1 O.s.p. s použitím § 224 ods. 1 O.s.p. Súdna exekútorka v odvolacom konaní nebola úspešná a úspešnému oprávnenému trovy odvolacieho konania nevznikli.

References: súd 
 súd 
 súd 
 súd 
 súd 
 súd 
 súd 
 § 218
 § 142
 § 224